S-825/2012

Ár 2012, föstudaginn 1. mars, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 825/2012: Ákæruvaldið (F-kvk-nf B-kvk-nf F-kvk-nf) gegn A (B-kk-nf N-kk-nf hrl.) sem tekið var til dóms hinn 27. febrúar sl. að aflokinni aðalmeðferð.

Málið er höfðað með ákæru lögreglustjórans á höfuðborgarsvæðinu, dagsettri 13. nóvember sl. á hendur ákærða, A, [...], Reykjavík, „fyrir líkamsárás, með því að hafa aðfaranótt laugardagsins 3. desember 2011, á skemmtistaðnum Hressingarskálanum við Austurstræti í Reykjavík, slegið D-kk-þf Þ-kk-þf Á-kk-þf einu höggi í andlitið svo hann féll í gólfið, og með þeim afleiðingum að D-kk-nf Þ-kk-nf missti tönn í hægri hluta neðri kjálka og hægri framtönn hans brotnaði, þá hlaut hann kjálkabrot, mar á enni hægra megin, heilahristing og tognun og ofreynslu á hálshrygg.

Telst brot þetta varða við 1. mgr. 218. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Þess er krafist að kærði verði dæmdur til að greiða kæranda skaða- og miskabætur kr. 1.192.087,- ásamt vöxtum samkvæmt 8. gr. laga um vexti og verðtryggingu nr. 38/2001 af þeirri upphæð frá 3. desember 2011, en dráttarvaxta skv. 9. gr., sbr. 6. gr. laganna frá því mánuður er liðinn frá dagsetningu kröfunnar.“

Málavextir

Samkvæmt staðfestri skýrslu H-kk-ef J-kk-ef S-kk-ef lögreglumanns var tilkynnt til lögreglu um líkamsárás á Hressingarskálanum kl. 03:46 aðfaranótt þriðjudagsins 8. desember 2011. Þegar þangað kom var lögreglumönnum vísað á mann sem sat við borð þar inni og sagt að hann hefði barið mann í rot. Maður þessi, ákærði í málinu, sagðist hins vegar hafa setið við borð sitt frá því hann kom á staðinn og ekki hreyft sig þaðan nema til þess að sækja drykkjarföng. Sá sem sagt var að hefði verið barinn, D-kk-nf Þ-kk-nf Á-kk-nf, raknaði fljótt úr rotinu og sagðist hafa dottið í gólfið vegna ölvunar. Þar á staðnum var ennfremur kona, B-kvk-nf B-kvk-nf T-kvk-nf, og var hún sögð hafa einnig orðið fyrir árás. Segir í skýrslunni að vegna ölvunar hennar hafi illa hafi gengið að fá frá henni upplýsingar um atvikið. Þau D-kk-nf Þ-kk-nf og B-kvk-nf B-kvk-nf voru bæði flutt á slysadeild Landspítalans í Fossvogi. Ræddi H-kk-nf J-kk-nf við hana þar og sagðist hún hafa verið að dansa ásamt D-kk-þgf Þ-kk-þgf en ákærði þá komið skyndilega og slegið D-kk-þf Þ-kk-þf í gólfið svo hann rotaðist. Hefði ákærði einnig slegið hana í andlitið.

Í málinu er staðfest vottorð Þ-kvk-ef J-kvk-ef H-kvk-ef læknis á Landspítala. Segir þar að vantað hafi bút úr framtönn hægra megin. Þá hafi vantað tönn neðri kjálka, sem virtist hafa verið kýld úr honum. Þá hafi hann verið bólginn um andlitið neðanvert og kvartað um mikil eymsli þar. Þá hafi hann verið með mar hægra megin á enni, kvartað um eymsli á hálshryggjartindum og á hnakka. Á tölvusneiðmynd hafi sést tilfært brot á hálsi kjálkabeins hægra megin. Þá hafi verið ótilfærð sprunga í meginhluta kjálkabeins. Loks er þess að geta að samkvæmt vottorðinu var ótilfærð sprunga í ennisbeini og náði niður í ennisholu hægra megin og í hægra augntóftarþak, einnig ótilfærð þar.

Það athugast að ekki er getið um höfuðkúpubrot þetta í ákærunni.

Tekin var skýrsla af D-kk-þgf Þ-kk-þgf 8. desember 2011 á lögreglustöðinni við Hverfisgötu þegar hann hafði komið þangað til þess að kæra yfir líkamsárás. Skýrði hann svo frá að hann hefði þar hitt þar í reykafdrepi stúlku sem hann kannaðist við, B-kvk-þf. Eftir að hafa talað við hana hefði hann farið inn aftur og inn á dansgólfið, líklega til þess að leita að kunningjum sínum. Næst myndi hann eftir sér á slysadeild með áverka á höfði og andliti. Vissi hann ekki hvernig hann hlaut þessa áverka en B-kvk-nf kynni að vita það.

B-kvk-nf B-kvk-nf T-kvk-nf skýrði frá því í skýrslu sinni hjá lögreglu, 12. sama mánaðar, að hún hefði hitt D-kk-þf Þ-kk-þf, sem hún kannaðist lítillega við, á skemmtistaðnum umrædda. Einnig kvaðst hún hafa hitt ákærða þarna, sem muni vera kínverskur að ætt og hún þekkti úr skóla. Hefðu þau spjallað lítillega saman en hún svo gengið til D-kk-ef Þ-kk-ef úti á dansgólfinu og tekið hann tali. Sem þau stóðu þar hefði hún séð hvar hendi var sveiflað vinstra megin við hana og þá séð að það var ákærði. Næst hafi hún séð að D-kk-nf Þ-kk-nf lá á gólfinu, eins og hann væri rotaður. Þá hafi hún sjálf orðið fyrir höggi aftan við vinstra eyra og hafi hún vankast við það. Þau D-kk-nf Þ-kk-nf hafi verið flutt saman á slysadeild og muna lítið sem ekkert eftir sér eftir það.

Tekin var skýrsla, 13. febrúar 2012, af B-kvk-þgf J-kvk-þgf, sem hafði verið á skemmtistaðnum umrædda nótt. Sagðist hún hafa séð stúlku dansa við asískan strák á dansgólfinu. Skömmu seinna hefði hún séð stúlkuna með öðrum strák, skolhærðum, á dansgólfinu að dansa og tala saman. Skyndilega hefði asíski strákurinn gengið út á gólfið og virst reiður. Hefði hann slegið skolhærða strákinn með hnefanum einu þungu höggi í andlitið sem féll við það og utan í vitnið. Hefði árásarmaðurinn sveigt líkamann við höggið og virst setja í það mikinn kraft. Árásarþolinn hefði virst rotast alveg og legið hreyfingarlaus. Árásarmaðurinn hefði svo gengið út.

Ákærði var yfirheyrður hjá lögreglu 8. maí sl. og sagðist hafa setið við borð á Hressingarskálanum ásamt H-kk-þgf F-kk-þgf og tveimur félögum hans, skammt frá innganginum og á móti barnum. Hann sagði lögregluna hafa komið þar að og spurt sig hvort hann hefði kýlt mann en hann hefði neitað því. Hefði lögreglan tekið niður nöfn þeirra við borðið og svo farið. Ákærði neitaði því að hafa slegið mann þarna. Þá kvaðst hann ekki kannast við stúlku að nafni B-kvk-nf en hann kynni að hafa talað við einhverja stúlku þarna, þótt hann myndi það ekki sérstaklega.

H-kk-nf F-kk-nf A-kk-nf, félagi ákærða, gaf skýrslu hjá lögreglu 9. maí sl. og sagðist hafa verið staddur á skemmtistaðnum í umrætt sinn ásamt ákærða og þremur eða fjórum öðrum kunningjum. Hefði hann farið að barnum að kaupa drykk fyrir þá ákærða og annan mann til en svo séð að lögreglumenn komu inn á staðinn og gáfu sig á tal við ákærða. Hafi þeir sagt við hann að hann væri grunaður um líkamsárás en ákærði virst koma af fjöllum við það. Hann kvaðst ekki hafa séð ákærða eiga í útistöðum við neinn þarna og ekki hafa misst sjónar af honum í langan tíma í senn. Þá sagði hann ákærða ekki hafa stært sig af því að hafa slegið neinn, eins og annars tíðkist í vinahópi vitnisins.

Aðalmeðferð málsins

Ákærði neitar sök. Hann kveðst ekki hafa orðið var við nein átök þarna. Hann segist hafa setið við borð vinstra megin við útganginn og á móti barnum meðan hann var þarna. Með honum hafi verið H-kk-nf F-kk-nf og nokkrir félagar hans, sem hann var þá að sjá í fyrsta skipti. Kveðst hann, eftir því sem hann muni best, hafa verið í félagi þá meðan hann stóð þarna við, sem hafi verið stutt. Hann kveðst ekki kannast við D-kk-þf Þ-kk-þf Á-kk-þf eða B-kvk-þf B-kvk-þf T-kvk-þf. Verið geti að hann hafi þó talað þarna við einhverja stúlku. Ákærði kveðst hafa ekki hafa verið ölvaður þarna en þó hafa verið búinn að drekka nokkur glös, líklega viskí.

D-kk-nf Þ-kk-nf Á-kk-nf hefur skýrt frá því að hann muni eftir sér á Hressingarskálanum umrædda nótt en ekki geta sagt nema lítið um árásina. Hann hafi fundið á sér en þó ekki verið ofurölvi. Hann kveðst hafa hitt stúlku þarna, B-kvk-þf, sem hann kannaðist við og heilsað upp á hana. Hafi hann svo farið á barinn og þaðan út á dansgólf en muna næst eftir sér á spítala. Hann hafi reynst vera tvíbrotinn á kjálka, höfuðkúpubrotinn og þá hafi þrjár tennur brotnað. Þá sé hann dofinn í andliti vegna taugaskaða sem hafi orðið við þetta. Hann getur þess að hann hafi fengið mjög alvarlega heilahimnubólgu um áramótin sem hugsanlega tengist höfuðkúpubrotinu. Hann segist hafa þurft að matast í gegnum rör fyrstu sex vikurnar eftir þetta og ekki hafa hætt sér úr húsi. Hann hafi orðið að undirgangast læknisaðgerð þar sem kjálkinn var skrúfaður og spengdur saman og auk þess þurft að vera hjá tannlækni. Ennþá eigi hann erfitt með að tyggja seigan mat og þurfi að vanda sig við að tyggja til þess að verða ekki aumur í kjálkanum. Hann sé að jafna sig andlega eftir þetta.

B-kvk-nf B-kvk-nf T-kvk-nf hefur skýrt frá því að hún hafi hitt ákærða á barnum og þau gengið að dansgólfinu þar sem D-kk-nf Þ-kk-nf var. Hafi hún svo fengið á sig högg og þá séð D-kk-þf Þ-kk-þf liggja í gólfinu. Sé þetta eiginlega það eina sem hún muni að segja frá þessum atburði. Hún geti ekki „eins og er“ sagt hver slegið hafi D-kk-þf Þ-kk-þf. Hún kveðst muna eftir því að hafa sagt þarna að ákærði hefði gert þetta en nú hafi hún ekki lengur neinar endurminningu um þetta, enda sé langur tími liðinn frá atburðinum og hún ekki leitt hugann að honum síðan. Hins vegar segist hún muna nokkurn vegin efni skýrslunnar sem hún gaf hjá lögreglu. Þá segir hún að svo fáir hafi verið á dansgólfinu að enginn annar en ákærði komi eiginlega til greina. Hún segist muna það helst núna að D-kk-nf Þ-kk-nf lá í gólfinu og hún fékk högg í höfuðið. Hún segist hafa verið með ákærða í grunnskóla og oft hafa rekist á hann á „djamminu“ í Keflavík. D-kk-þf Þ-kk-þf þekki hún í gegnum sameiginlegan vin. Hún segist hafa fundið til mátulegra áfengisáhrifa. Hún kveðst vera viss um það að hún hafi gefið rétta skýrslu um atburðinn þótt hún muni ekki öll atvikin nú.

B-kvk-nf J-kvk-nf hefur skýrt frá því að hún hafi verið stödd á Hressingarskálanum umrædda nótt. Kveðst hún hafa verið að dansa og þá séð að maður var kýldur niður með einu höggi. Hafi maðurinn dottið á hana og vinkonu hennar og á gólfið. Árásarmaðurinn hafi verið af asískum uppruna en hún geti ekki lýst honum nánar. Þó hafi hann verið með hálfsítt hár. Hún hafi ekki séð mann þennan það vel að hún geti borið kennsl á hann. Hafi maður þessi hlaupið í áttina að útidyrunum eftir að hafa slegið manninn niður og hafi hún ekki séð hann aftur. Þá segir hún að dimmt hafi verið þarna inni. Hún segist hafa séð stúlku þarna auk hinna tveggja og hafi hún öskrað upp yfir sig og farið að gráta. Aðspurð kveður hún sig minna að hafa séð þessa stúlku á tali við árásarmanninn áður en þetta gerðist en getur þess jafnframt að nokkuð langt sé liðið frá atburðinum. Hún kveðst þekkja hvorugan þessara manna. Hún segir fleiri Asíumenn hafa verið stadda þarna á staðnum. Þá segir hún að á dansgólfinu hafi verið „fullt“ af fólki.

H-kk-nf J. S-kk-nf lögreglumaður hefur skýrt frá því að dyravörður á Hressingarskálanum hafi sagt þeim að ákærði hefði barið mann þar inni. Hafi hinsvegar komið í ljós að dyraverðirnir hefðu ekki séð atvikið en sagst hafa það eftir öðrum. Ekki hafi sá maður fundist hins vegar. Dyraverðirnir hafi vísað á ákærða sem árásarmanninn og hafi hann setið við borð ásamt félögum sínum til vinstri við dyrnar. Kveðst hann hafa talað við ákærða sem hafi sagst hafa setið við borðið allt kvöldið með fleirum og ekki kannast við að eiga neinn hlut að málinu. Hann minnir að þrír menn hafi setið við borðið. Hafi H-kk-nf, félagi ákærða sem þarna sat, staðfest frásögn hans. Hann hafi hitt B-kvk-þf B-kvk-þf á slysadeildinni en hún hafði ekki getað sagt þeim neitt á vettvangi. Hafi hún sagt að hún hefði verið að dansa við D-kk-þf Þ-kk-þf á dansgólfinu og að A hefði barið D-kk-þf Þ-kk-þf einu höggi og hana sjálfa einnig. Hann segist ekki geta fullyrt hvort það hafi verið vegna ölvunar eða uppnáms B-kvk-ef B-kvk-ef að hún gat ekki sagt neitt um atburðinn á vettvangi. Á slysadeildinni hafi hún hins vegar verið öll önnur og greint frá atvikinu.

H-kk-nf F-kk-nf A-kk-nf hefur skýrt frá því að hann hafi verið með ákærða og nokkrum strákum á Hressingarskálanum stutta stund. Eftir um 20-30 mínútur hafi hann farið á barinn til þess að sækja drykk fyrir þá. hafi honum dvalist þar í um 10 mínútur. Þegar hann kom til baka hafi lögreglan verið komin á staðinn og staðið yfir ákærða þar sem hann sat við borð þeirra, sem hafi verið til vinstri við innganginn. Hafi ákærði orðið undrandi þegar borið var á hann að hann hefði ráðist á mann. Hafi lögreglumennirnir tekið niður upplýsingar eftir vitninu sem gaf sig fram við þá. Vitnið segist engin átök hafa séð þarna inni. Dansgólfið hafi verið í hinum enda húsnæðisins, þar sem salernin séu. Ekki muni hann hverjir hinir strákarnir voru, sem voru með þeim ákærða, enda sé langt um liðið. Hann viti þó að þetta hafi þó verið vinir hans. Hann skýrir þetta nánar með því að þeir séu „úr stórum vinahóp“ og ekki sé alltaf sömu strákarnir saman. Sé erfitt fyrir hann að muna þetta þar sem hann sé oft í bænum með hinum og þessum úr hópnum. Er hann beðinn um að nefna þá sem eru í vinahópnum og nefnir hann nokkur nöfn. Aðspurður segir hann ákærða ekki hafa verið síðhærðan á þessum tíma.

Þ-kvk-nf J-kvk-nf H-kvk-nf læknir hefur komið fyrir dóm og staðfest vottorð sitt í málinu. Hún segir D-kk-þf Þ-kk-þf hafa lítið getað sagt frá tildrögum áverkans. Líklegt sé því að hann hafi fengið heilahristing af höfuðhögginu og rotast. Afleiðing af slíku geti verið minnisleysi. Læknirinn segir aðspurður að hætta fylgi ávallt höfuðhöggi sem leiði til meðvitundarleysis og broti á andlitsbeinum og geti slík högg valdið varanlegum skaða.

V-kk-nf H-kk-nf A-kk-nf, kunningi ákærða, hefur komið fyrir dóm. Hann kveðst ekki minnast þess sérstaklega að hafa verið með ákærða á Hressingarskálanum í umrætt sinn og komi hann þar sjaldan. Þá segist hann aldrei hafa séð ákærða slást og ekki muna eftir afskiptum lögreglu á þessum stað. Hann segist hafa þekkt ákærða frá því í 8. eða 9. skólabekk og kveðst geta fullyrt að hann hafi aldrei verið með sítt hár, ævinlega stutthærður.

S-kvk-nf S-kvk-nf hefur skýrt frá því að hún hafi verið á dansgólfinu á Hressingarskálanum í umrætt sinn. Hafi hún skyndilega fengið högg á fæturna. Hafi hún annars séð mjög lítið af því sem gerðist og einnig muni mjög illa eftir þessu. Muni hún að hafa litið niður eftir að hún fékk höggið og þá séð strák liggja á gólfinu. Hafi hún beygt sig og farið að stumra yfir honum og þá orðið þess vör að hann var steinrotaður. Þvínæst hafi dyraverðir komið á vettvang og farið með þann rotaða inn fyrir. Hún segist ekki hafa séð að maðurinn var sleginn og ekki hafa séð þann sem það gerði. Þarna hafi verið stúlka, „dálítið vel drukkin“, sem var með manninum og hafði einnig orðið fyrir höggi. Hafi hún sagt hvað maðurinn hét, D-kk-nf að hana minni. Þá hafi hún sagst vita hver árásarmaðurinn væri og héti hann A eða B. Annars hafi verið erfitt að henda reiður á því sem hún sagði vegna ölvunar. Þá hafi hún verið miður sín eftir atvikið. Hafi stúlkan sagt þetta inni í eldhúsi staðarins en þangað höfðu þær farið eftir atburðinn.

K-kk-nf G-kk-nf G-kk-nf var aðstoðarlæknir á slysadeild þegar komið var þangað með B-kvk-þgf B-kvk-þgf T-kvk-þgf. Segir hann konuna hafa verið ölvaða og þegar spurt var út í líkamsárás, sem honum hafði verið sagt hefði átt sér stað, hafi konan sagt að hún væri ekki viss um hvort að um árás hefði verið að ræða. Vissi hún ekki annað en að hún hefði verið á dansgólfi og eitthvað komið fyrir hana. Næst hefði hún munað eftir að hafa legið á gólfinu.

Niðurstaða

Ákærði hefur neitað sök frá upphafi. B-kvk-nf B-kvk-nf T-kvk-nf hefur sagt fyrir dómi að hún geti ekki fullyrt að ákærði hafi slegið D-kk-þf Þ-kk-þf. Muni hún þetta ekki lengur. Hins vegar segir hún svo fáa hafa verið á dansgólfinu að ekki komi aðrir til greina en ákærði. Framburð hennar hjá lögreglu 12. desember 2011 verður að skilja svo að hún hafi séð ákærða slá D-kk-þf Þ-kk-þf. Fram er komið hjá öðrum vitnum að B-kvk-nf B-kvk-nf var mjög ölvuð þegar þetta gerðist. B-kvk-nf J-kvk-nf var á dansgólfinu og sá Asíumann með hálfsítt hár kýla mann þar niður og hlaupast á brott. Stúlka, sem þarna var og hana minnir að hafi áður talað við Asíumanninn, hafi farið að gráta. Fleiri Asíumenn hafi verið staddir þarna á staðnum. Á dansgólfinu hafi verið margt fólk og dimmt hafi verið þarna inni. S-kvk-nf S-kvk-nf, sem var á dansgólfinu, man eftir því að hafa skyndilega fengið högg á fæturna og séð strák liggja á gólfinu. Hafi hún ekki séð manninn sleginn og ekki þann sem það gerði. Stúlka sem með honum var hafi sagt seinna að hún þekkti árásarmanninn sem héti A. Fleiri vitnum að atvikinu er ekki til að dreifa. Framburður B-kvk-ef B-kvk-ef hefur verið reikull og óljós. Jafnframt telst upplýst að hún hafi verið mjög ölvuð þegar þetta gerðist. Enda þótt einhverjar líkur geti talist vera fyrir því að ákærði hafi slegið D-kk-þf Þ-kk-þf Á-kk-þf í umrætt sinn, getur það sem fram er komið í málinu, gegn neitun hans, ekki talist nægilegt til sönnunar um það. Ber að sýkna ákærða af ákærunni og vísa bótakröfunni frá dómi.

Sakarkostnaður

Dæma ber að málsvarnarlaun verjanda ákærða, B-kk-ef N-kk-ef hrl., 250.000 krónur, og réttargæslulaun B-kk-ef D-kk-ef H-kk-ef hdl., 250.000 krónur, sem dæmast með virðisaukaskatti, skuli greidd úr ríkissjóði.

DÓMSORÐ:

Ákærði, A, er sýkn af ákæru í máli þessu.

Málsvarnarlaun verjanda ákærða, B-kk-ef N-kk-ef hrl., 250.000 krónur, og réttargæslulaun B-kk-ef D-kk-ef H-kk-ef hdl., 250.000 krónur, greiðist úr ríkissjóði.

P-kk-nf G-kk-nf